《比访叔才旋蒙赐诗以贫不能留客为愧次韵》
宋代·葛立方

一舸风帆放晚秋，访君幽巷卜淹留。
绿摇岸柳容如舞，碧蘸溪毛美可羞。
喜见林宗銮为辍，久钦阿大语难休。
土贫鸡黍无劳具，谋食何如道可谋。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。